|  |
| --- |
|  **LÆRERVEJLEDNING** |
| **Titel på undervisningselementet:**Genbrug vs. genanvendelse |
| **Tema:** * Begrebsafklaring
* Genbrug og genanvendelse
 | **Anbefalet varighed i timer**: 45-60 minutter |
| **Introduktion:** Inden selve øvelsen er der skrevet en kort tekst, som beskriver begreber genbrug og genanvendelse, og der er indlagt nogle konkrete eksempler på genbrug og genanvendelse fra ’virkeligheden’.Ud fra lærlingenes egne erfaringer og den viden, de har fået igennem tekst og video, opfordres de til præsenterer og samtale om begreberne ’genbrug og genanvendelse’. Eksemplerne behøves ikke at være relateret til byggesektoren, da det primære formål er at inddrage begreberne genbrug og genanvendelse i lærlingens ordforråd. Lærlingens videndeling med sine medstuderende har til formål at øve lærlingen i at benytte begreberne, mens de tilhørende får bekræftet anvendelsen. De konkrete eksempler fra ’virkeligheden’ viser lærlingen, at genbrug og genanvendelse er i fokus i byggesektoren og er med til at gøre opgaven praksisnær.Materialet anvendes til at motivere og sætte genbrug og genanvendelse i en kontekst, eleverne kan relatere til.Materialet kan give underviseren en forståelse af, hvor eleverne befinder sig i feltet, og hvor meget viden de allerede har på området, og kan ud fra dette differentiere sværhedsgraden i det videre undervisningsforløb på baggrund af både individ- og klasseniveau.  |
| **Forberedelse:** **Lærerrollen:** * Læreren præsenterer materialet:
* Læreren skal hjælpe med at overholde tiden, ved at fortælle hvor lang tid, der er gået og instruere, hvornår lærlingen skal videre til næste delopgave
* Læreren skal hjælpe lærlingen med indarbejde brugen af begreberne
* Læreren styrer processen med at lave definitioner på begreberne
* Læreren skriver begreberne på et stort stykke papir, der hænges op i klassen

**Deltagerrollen:** * Lærlingen skal reflektere over egne erfaringer, og hvordan de relaterer sig til emnet.
* Lærlingen skal bidrage med vidensdeling af sine erfaringer
* Lærlingen skal bidrage ved at ytre sine tanker
* Lærlingen skal reflektere over input fra klassekammerater
* Lærlingen skal agere respektfuldt over for sine klassekammerater og bidrage til, at der skabes et trygt rum, hvor alle tør dele deres tanker.

**Organisering:*** Eleverne skal sidde ved en computer hver.
* De skal derefter sidde sammen med sidepersonen.
* Til sidst skal alle eleverne kunne orientere sig mod læreren / hinanden.

**Undervisningsrum:*** Klasserum med en computer hver.
 |
| **Læringsmål:*** Lærlingen kan inspirere og agere forandringsagent og rollemodel om genbrug
* Lærlingen kan formidle eksempler på, hvordan den udførende håndværker kan bidrage til at begrænse klimaforandringer igennem genbrug (V1)
* Lærlingen kan argumentere for, at uddannelse om genbrug kan gøre en forskel for klimaet (H2)
* Lærlingen kan forklare, hvorfor genbrug er godt ift. klimaforandringer (V2)
* Lærlingen er bevidst om muligheder, for at bidrage til en miljøvenlig proces som håndværker med genbrug (H1)
* Lærlingen kan beskrive sammenhængen mellem et byggemateriale og naturens ressourcer (V2)
 |
| **Indhold og formål:****Indhold:*** **Kort præsentation af materialer (2 min.)**

Læreren sætter lærlingen i gang med at læse materialet* **Materiale til gennemlæsning (10 min.)**

Lærlingen læser materialet igennem* **Lærlingen arbejder selvstændigt med spørgsmålene 1,2 og 3 (5-10 min.)**

Lærlingen nedskriver stikord, som kan benyttes til formidling af sine svar til en klassekammerat* **Lærlingen præsenterer sine svar for en klassekammerat (10 min.)**

Lærlingen præsenterer sine 3 bedste eksempler på genbrug og genanvendelse for en klassekammerat. Efter gennemførsel skiftes roller. Der udvælges de 1-2 eksempler på hhv. genbrug og genanvendelse til senere formidling i klassen.* **Lærlingen og klassekammerat præsenterer for klassen (10-20 min.)**

De bedste eksempler fra hver gruppe præsenteres for klassen* **Klassen hjælpes ad med at definere begreberne genbrug og genanvendelse (10-15 min.)**

Med deres egne ord definerer klassen begreberne genbrug og genanvendelse |
| **Differentiering:**Lærlingen udfordres på sit eget niveau ved at bidrage med den indsigt og forståelse, denne har for emnet |
| **Feedback og Evaluering:**Deltagerens egen evne til at opfatte og reflektere over indholdet i videoen og deres egne erfaringer giver mulighed for at give mere eller mindre avancerede bidrag til vidensdelingen. Med hvert bidrag får deltageren direkte feedback fra læreren, idet læreren hjælper til med at præcisere argumentationen, inden bidraget skrives på tavlen. Deltageren vil opleve, at ’gode’ bidrag anerkendes og skrives direkte på tavlen, mens upræcise/forkerte bidrag tilrettes/omfortolkes i samarbejde mellem læreren og deltageren, inden de skrives på tavlen. |